Mercurius se donker kleur verklaarMercurius Foto: Nasa Navorsers van die John Hopkins-universiteit se laboratorium vir toegepaste fisika meen hulle het die antwoord oor waarom Mercurius se oppervlak so donker is. Hulle het inligting bestudeer van die MESSENGER-tuig wat van 2011 tot 2015 om Mercurius gewentel het, en hulle meen Mercurius was, na die planeet na sy vorming gestol het, met ’n laag grafiet oordek. Grafiet word in potlode gebruik. Die laag grafiet het, terwyl die planeet nog gesmelt was, as ligste stof na die oppervlak gedryf. Sedertdien het talle faktore soos ruimte-impakte en vulkaniese werking die grafietoppervlak versteur, maar die wetenskaplikes meen van die grafiet het met die nuwe oppervlakmateriaal vermeng om steeds die donker kleur te veroorsaak. Bron: Christian Science Monitor Lees ook: The Verge